Amanda Dlamini
Amanda Sinegugu Dlamini (amụrụ n'abalị iri abụọ na abụọ nke ọnwa Julaị afọ 1988) bụbu onye egwuregwu bọọlụ South Africa . Ọ gbara bọọlụ na JVW FC dị ka onye egwuregwu  n'anọ n'etiti. Ọ nọchitere anya otu ụmụ nwanyị South Africa na 2012 na 2016 Summer Olympics .

Mmalite ọrụ 
Amụrụ Dlamini na Harding na KwaZulu Natal . Ọ malitere ịgba bọọlụ n'afọ 1999 maka otu ụmụ nwoke, akpọrọ Young Callies .

Ọrụ

Otu Klọb 
Na ọkwa klọb, Dlamini agbarala Durban Ladies na Mahadum Johannesburg bọọlụ. Dlamini na-agbara JVW FC bọọlụ ugbu a ma soro n'otu ndị meriri na  Sasol League Championship nke afọ 2019 .

Nke  Mba ụwa 
Ọ gbara egwuregwu mbụ ya nke ndị otu sịniọ nke mba n'afọ 2007 na mmeri ọkpụ ise anaasataghị otu nke Naịjirịa na asọmpi Olympic. O nyere goolu mbụ ya na mba Netherlands. Ọ bụ onye kachasị nye goolu na egwuregwu Sasol Women's League nke afọ 2008 . O so na ndị otu meriri ọla nchara na ọla ọcha na  African Women's Championship nke afọ 2010 na African Women's Championship nke afọ 2012; na asọmpi 2010, a kpọrọ ya onye otu egwuregwu kacha naa uru bụ Most Valuable Player . Ọ bụ onye isi ndị otu mba ahụ n'agbata afọ 2011 na afọ 2013.

Ọ ghọrọ nwanyị bọọlụ  nke ise meriri otu narị iko nyere South Africa site  n'egwuregwu enyi na enyi megide United States na July 2016, na-esote Janine van Wyk, Nompumelelo Nyandeni, Portia Modise na Noko Matlou . Tupu egwuregwu ahụ, o kwuru "Ọ bụ nrọ m mgbe niile isonye n'egwuregwu nke  otu mba, ọ dịtụbeghị mgbe m chọrọ ime ihe ọ bụla ọzọ ma e wezụga igba bọọlụ. Abụ m ihe m bụ taa n'ihi egwuregwu ahụ. Enweela m ọtụtụ ihe n'egwuregwu ahụ ma ịhụ onwe m na nweta okpu otu narị na-eme ka m nwee mmetụta uche. " N'otu egwuregwu ahụ, onye na-eche goolu America bụ Hope Solo meriri okpu nke otu narị ya nke United States.

Ndụ onwe onye 
N'afọ 2012, ọ tọrọ hiwere Amanda Dlamini Girls Foundation na-nzube inye ụmụ agbọghọ nọ n'ime ime obodo enyemaka. Ọ bụzi onye nyocha bọọlụ na Supersport. N'ọnwa Julaị afọ 2021, a họpụtara ya dị ka onye isi njikwa azụmahịa na ahịa nke South African Football Association (SAFA)

Edensibia

Njikọ mpụga 

 Amanda Dlamini – FIFA competition record (archived)

Mmadụ ndi di ndụ